Εβδομάδα Μικρών Βιβλιοπωλείων

Γεννιέται ο κόσμος
2025-05-26 19:30 (Europe/Athens) | PennyLane, Ομήρου 2, Νέα Σμύρνη, 17121, Ελλάδα
Παρουσίαση του βιβλίου “Γεννιέται ο κόσμος”
της Βάσιας Τζανακάρη (εκδ. Καστανιώτη).
Γεννιέσαι, γεννιέμαι και περνούν χιλιάδες μέρες.
Μια νύχτα του Δεκέμβρη ένας άντρας μπαίνει σε ένα ουζερί στην Ευελπίδων, μια γυναίκα γυρίζει να τον αντικρίσει και γεννιέται ο κόσμος. Ίσως βέβαια να είναι ο κόσμος που υπήρχε πάντα, μόνο που τώρα μοιάζει ξανά καινούργιος και αστραφτερός. Μια αναζήτηση φτάνει στο τέλος της, νέοι δρόμοι ανοίγονται, το κοντέρ μηδενίζει.
Για ενήλικες

Ο τρόπος που λες το όνομά μου
2025-05-26 19:30 - 21:00 | Βιβλιοτρόπιο, Καζαντζή 25, Αγρίνιο, 30131, Greece
Παρουσίαση του νέου βιβλίου του Κώστα Κρομμύδα, “Ο τρόπος που λες το όνομά μου” (εκδ. Διόπτρα).

Για χρόνια, ένα μόνο συναίσθημα βασίλευε στην ψυχή μου. Μοναξιά. Όχι η μοναξιά των μοναχικών ανθρώπων, αλλά αυτών που έχουν κάποιον δίπλα τους. Όλα άλλαξαν τη μέρα που κατάλαβα πόσο εύκολο ήταν να χάσω ό,τι αγαπούσα πιο πολύ σε αυτόν τον κόσμο. Θέλει γενναιότητα και δύναμη για να πάρεις την απόφαση να αλλάξεις τη ζωή σου. Την απόφαση που θα σε ωθήσει να προχωρήσεις παρακάτω.
Για ενήλικες

Συνάντηση με τον συγγραφέα Σπύρο Κόλλα
2025-05-27 10:00 - 12:30 | Koukoubook, Αγν στρατιώτου 34, Καλλιθέα Αθήνα, 17673, Ελλάδα
Στο πλαίσιο της Εβδομάδας Μικρών Βιβλιοπωλείων, τη Δευτέρα 27 Μαΐου, ο συγγραφέας Σπύρος Κόλλας (εκδ. Σιέλ) επισκέπτεται το Koukoubook για μια ιδιαίτερη εκδήλωση αφιερωμένη στο βιβλίο του, «Ένα γράμμα».
Οι μαθητές και οι μαθήτριες της Β΄ τάξης από το 3ο Δημοτικό Σχολείο Πεύκης και το 4ο Δημοτικό Σχολείο Μοσχάτου, που έχουν ήδη ανταλλάξει μεταξύ τους γράμματα με αφορμή το βιβλίο, θα συναντηθούν για πρώτη φορά και θα συνομιλήσουν με τον συγγραφέα, ολοκληρώνοντας με τον πιο όμορφο τρόπο τη δράση τους!
Μια γιορτή επικοινωνίας, γραφής και έμπνευσης για τους μικρούς μας αναγνώστες και αναγνώστριες!
Για τους μαθητές και τις μαθήτριες των σχολείων

Ανοιξιάτικες βρεφικές αναγνώσεις
2025-05-27 11:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Ο Γάτος Μαουρίτσιο και η Μαρία Γίτσα φτιάχνουν τον κύκλο της ανάγνωσης για τα πολύ μικρά παιδιά και διαβάζουν αγαπημένες ιστορίες .
Για παιδιά 1 έως 2,5 ετών
Για παιδιά 1+ (Απαραίτητη η δήλωση συμμετοχής)

Μια μέρα αφιερωμένη στη Γάζα
2025-05-27 14:30 - 22:00 | Βιβλιοπωλείο ΑΜΟΝΙ, Ανταίου 2, Άνω Πετράλωνα, Αθήνα, 11852, Ελλάδα
Το Βιβλιοπωλείο Αμόνι και η Κολεκτίβα Εργασίας Περιβολάκι σας περιμένουν σε μια ημέρα αφιερωμένη στη Γάζα.
2.30μμ: Έκθεση βιβλίου με αραβική λογοτεχνία, πολιτικά δοκίμια, ιστορία της Παλαιστίνης και του αραβικού κόσμου και αντιαποικιακή θεωρία.
7.00μμ: Ποίηση σε καιρό γενοκτονίας // Βιντεοσκοπημένες παρεμβάσεις: Fidaa Ziad – ποιήτρια (Γάζα), Τζένη Καραβάτου – μεταφράστρια (Θεσ/νικη). Θα ακολουθήσει απαγγελία αραβικής ποίησης από τις ποιήτριες Ευτυχία Κατελανάκη και Ρανίν Μπέιντας.
8.00μμ: Βιβλία και βιβλιοθήκες σε καιρό πολέμου // Βιντεοσκοπημένες παρεμβάσεις: Mahdi Karera (Γάζα), από Συρία: Bashar Abbas (Συρία), Hatem Elyas (Σουδάν), Jassem Mouhamed (Ιράκ). Την εκδήλωση θα κλείσει η Nawzat Hadid, με μία σύντομη ιστορία του βιβλίου στην Παλαιστίνη από την Νάκμπα του 1948 ως τη Γάζα σήμερα.
Για ενήλικες

Η Σελήνη στο Παρίσι
2025-05-27 17:00 | Ο Γάτος Μαουρίτσιο, Ευτυχίδου 6 - 8, Αθήνα, 11635, Ελλάδα
Με αφορμή το βιβλίο “Η Σελήνη στο Παρίσι” (εκδ. Φουρφούρι) της Αρετή Κατσαντώνη, το εργαστήριο φιλαναγνωσίας “Με ένα βιβλίο πετάς!” ταξιδεύει στο Παρίσι! Ξεναγός μας θα είναι η Σελήνη, μια μύγα που θα μας πάει μια βόλτα στην πόλη του φωτός.
Το εργαστήρι αφορά ηλικίες 4-6 ετών
Κόστος συμμετοχής: 10 ευρώ
Για παιδιά 4+ (Απαραίτητη η δήλωση συμμετοχής)

Το Φως της Ζωής
2025-05-27 18:00 | The Green Lama, Επταπυργίου 68, Θεσσαλονίκη, 56626, Ελλάδα
Η συγγραφέας Μαρία Κουτσανοπούλου επισκέπτεται το βιβλιοπωλείο “The Green Lama” με το νέο της βιβλίο “Το Φως της Ζωής” σε εικονογράφηση Ρένιας Μεταλληνού (εκδ.Τζιαμπίρης Πυραμίδα) και μας αφηγείται μία πρωτότυπη ιστορία που ρίχνει φως στην αξία και τη δύναμη της προσφοράς!
“Η Ζωή ήταν βιαστική… κι όμως σταμάτησε για να βοηθήσει.”
Η Ζωή, μια πυγολαμπίδα, πρέπει να πάει γρήγορα στο δέντρο του φεγγαριού για να γεμίσει με φως. Αν και βιαστική, στη διαδρομή της, αποφασίζει πολλές φορές να σταματήσει για να βοηθήσει όπου υπάρχει ανάγκη. Ξαφνικά όμως, το φως της σβήνει και χάνει το δρόμο της. Τι θα γίνει άραγε;
Μια πρωτότυπη ιστορία που ρίχνει φως στην άξια και τη δύναμη της προσφοράς!
Για παιδιά 3+

Παίζοντας με τα βιβλία
2025-05-27 18:00 | PsalidiXarti.gr, Φιλίππου 30, Δράμα, 66100, Ελλάδα
Ένα απόγευμα πασπαλισμένο με την μαγεία των παιδικών βιβλίων!
Θα διαβάσουμε βιβλία, θα ζωγραφίσουμε γνωστούς και άγνωστους ήρωες και θα κάνουμε χειροτεχνίες!
Για όλες τις ηλικίες

Ένα παιδί σαν και σένα
2025-05-27 18:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Κάπου στον κόσμο υπάρχει ένα παιδί σαν κι εσένα. Τι λες θα ήθελες να συναντηθείτε; Να παίξετε και να γνωριστείτε;
Με αφορμή το βιβλίο της Helen Docherty «Ένα παιδί σαν κι εσένα» (εκδ. Παπαδόπουλός) αφήνουμε τη φαντασία μας ελεύθερη και ταξιδεύουμε στις χώρες όλου του κόσμου γνωρίζοντας παιδιά σαν κι εμάς.
Για παιδιά 4+ (Απαραίτητη η δήλωση συμμετοχής)

Οι κόκκινες γαλότσες
2025-05-27 19:00 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
“Αυτές οι γαλότσες ήταν της μαμάς μου, αλλά τα πόδια της μεγάλωσαν. Ταξίδεψαν και γνώρισαν τόσα που δεν χωράνε πια μέσα! Αλλά τα δικά μου είναι ακόμα μικρά. Έχουν πολύ περπάτημα να κάνουν. Θα τις φορέσω, θα τρέξω και θα παίξω! Θα γίνω παιδί και θα γίνω ΕΛΕΥΘΕΡΙΑ!”
Διαβάζουμε το παραμύθι “Οι κόκκινες γαλότσες” του Πέντρο Σερομένιο (εκδ. Σιέλ), συζητάμε για την κληρονομικότητα και την ελευθερία, εμπνεόμαστε από τις εικόνες του και δημιουργούμε!
Για παιδιά 4+ (Απαραίτητη η δήλωση συμμετοχής)

Η βαλίτσα
2025-05-27 19:00 | ΚΟΥΚίΔΑ, Αποστόλου Παύλου 64, Κόρινθος, 20131, Ελλάδα
“Η βαλίτσα” του Chris Naylor-Ballesteros (εκδ. Διόπτρα).
Μια ιστορία γεμάτη ελπίδα και καλοσύνη, αγάπη και τρυφερότητα για όλα τα πλάσματα που έχουν την ανάγκη μας.
Με τη νηπιαγωγό Νικολέτα Σαϊσανά.
Για παιδιά 3+

Οι γυναίκες που φορούσαν τα μαύρα
2025-05-27 19:30 | ΒιβλιοΛόγος, Μ. Αλεξάνδρου 28, Θεσσαλονίκη, 56532, Ελλάδα
Ο συγγραφέας Πάνος Ιωαννίδης στο βιβλίο του “Οι γυναίκες που φορούσαν τα μαύρα” (εκδ. Κέδρος), μας αφηγείται μια νουάρ ιστορία με τον γνωστό ήρωά του Πέτρο Ριβέρη, που διαδραματίζεται στην αγαπημένη του πόλη, την Θεσσαλονίκη και μάλιστα σε μια λαϊκή συνοικία της. Η υπόθεση που αναλαμβάνει τον φέρνει αντιμέτωπο με λαθρέμπορους, διοργανωτές παράνομων στοιχημάτων και κακοποιητές γυναικών.
Για ενήλικες

Δέσποινα, μάτια μου
2025-05-27 19:30 - 21:00 | Book & Art, Κομνηνάκη 5, Μυτιλήνη, 81100, Ελλάδα
Η Γιασμίν Οζεκ θα βρίσκεται κοντά μας από την Κωνσταντινούπολη στη Λέσβο, με αφορμή το βιβλίο “Δέσποινα, μάτια μου” (εκδ.Πατάκη). Εγγονή ανταλλαγέντων με το τραύμα και τον πόνο της προσφυγιάς αποτυπωμένο σε ένα βιβλίο γεμάτο ιστορίες από τις ρίζες της.
Ενώ η μικρασιατική εκστρατεία εξελίσσεται, ο επτάχρονος Εμίν Αλί ζει υπέροχα παιδικά χρόνια σε ένα παραθαλάσσιο χωριό ενός ελληνικού νησιού απέναντι από τα τουρκικά παράλια. Μουσουλμάνος, παιδί μεικτής οικογένειας, με Ελληνίδα μητέρα και Τούρκο πατέρα, νιώθει για πρώτη φορά το σκίρτημα της αγάπης για την Ελληνίδα γειτονοπούλα του, τη Δέσποινα. Η ζωή του θα ανατραπεί ξαφνικά με την ανταλλαγή των πληθυσμών μετά την καταστροφή του 1922.
Για ενήλικες

"Η καινούργια μου ζωή", Μπεναζίρ Χοσσαϊνί
2025-05-27 20:00 | Μυθιστορία, Γ. Βαφοπούλου 20, Θεσσαλονίκη, 54646, Ελλάδα
Το βιβλιοπωλείο μυθιστορία φιλοξενεί την παρουσίαση του βιβλίου της Μπεναζίρ Χοσσαϊνί από τις εκδόσεις των ξένων με καλεσμένη τη μεταφράστρια Σόνια Βλάχου.
“Η μέρα που πάτησα το πόδι μου στην Ελλάδα ήταν ταυτόχρονα η καλύτερη και η χειρότερη μέρα της ζωής μου. Η καλύτερη, γιατί μόλις είχα γλιτώσει από πνιγμό. Η χειρότερη, γιατί όταν καταφέραμε να βγούμε από το νερό και σταθήκαμε στα πόδια μας πάνω στην παραλία, συναντήσαμε ανθρώπους που μας κοιτούσαν με βλέμμα βλοσυρό”.
Η Μπεναζίρ Χοσσαϊνί είναι Αφγανή που πέρασε τα παιδικά της χρόνια στο Ιράν και τώρα, στα δεκαεπτά της, μένει στο camp της Φιλιππιάδας περιμένοντας να φύγει από την Ελλάδα. Στο βιβλίο περιγράφει την περιπέτεια της άφιξης και της διαμονής της εδώ. Χωρίς χαρτιά, χωρίς προοπτική, συχνά χωρίς τροφή και νερό, δεν έπαψε να αγωνίζεται για καλύτερες συνθήκες ζωής, παίρνοντας στα χέρια της την εκπαίδευση μικρών και μεγάλων και κάνοντας πράξη την αλληλοβοήθεια και την αλληλεγγύη.
Για ενήλικες

Της χούντας το πουλί
2025-05-27 20:00 | Zatopek, Παναγή Τσαλδάρη 209, Καλλιθέα, Αθήνα, 17676
Το ολοκαίνουργιο βιβλίο του Αυγούστου Κορτώ “Της Χούντας το πουλί” (εκδ. Πατάκη),
παρουσιάζεται για πρώτη φορά στο Ζάτοπεκ, στο πλαίσιο της Εβδομάδας Μικρών Βιβλιοπωλείων.
Με λόγο κοφτερό και τρυφερό, ο συγγραφέας επιστρέφει με μια ιστορία γεμάτη αλήθεια, χιούμορ και σκοτεινές αναμνήσεις.
Για ενήλικες

Το παιδί και ο Άγγελος
2025-05-27 20:30 | Πολύεδρο, ΚΑΝΑΚΑΡΗ 147, Πάτρα, 26441, ΕΛΛΑΔΑ
Παρουσίαση του νέου μυθιστορήματος του Αλέξη Σταμάτη «Το παιδί και ο Άγγελος» (εκδ. Μεταίχμιο).
Ένα απομονωμένο χωριό, όπου τίποτα δεν αλλάζει. Οι άνθρωποι ζουν όπως έζησαν οι γονείς τους, όπως θα ζήσουν τα παιδιά τους. Ή έτσι νομίζουν.
Μέχρι που εμφανίζονται δύο ξένοι: ένας άντρας που προσφέρει τα πάντα χωρίς να ζητά αντάλλαγμα και ένα παιδί που δεν μιλά.
Για ενήλικες

Το bookspa διηγείται
2025-05-28 09:00 | Bookspa, Αχιλλέα Σερφιώτη 2, Παιανία, 19002, Ελλάδα
Με αφορμή τα βιβλία “Το παιδί και το κρι κρι” και “ο Καπετάν Μιχάλης” σε graphic novel (εκδ. Διόπτρα),
το βιβλιοπωλείο μας υποδέχεται την Πέμπτη τάξη του δημοτικού της γειτονιάς μας για συζήτηση, ανάγνωση και παιχνίδι.
Για παιδιά 8+

Γέτι - Η δύναμη του ακόμη
2025-05-28 09:30 | Ερωφίλη, Πλατεία Μπούσγου, Λιβαδειά, 32131, Ελλάδα
Με αφετηρία το βιβλίο “Γέτι, η δύναμη του ακόμη” της Μαρίνας Γιώτη (εκδ. Διόπτρα), θα ακολουθήσει ανάγνωση και δραστηριότητες που θα βοηθήσουν τα παιδιά να ανακαλύψουν τη σημασία της επιμονής και της θετικής σκέψης.
Είναι τελικά οι δυνατότητες και οι ικανότητές μας κάτι σταθερό ή μεταβάλλονται με την προσπάθεια που καταβάλλουμε;
Συμμετέχει το 12ο νηπιαγωγείο Λιβαδειάς.
Για παιδιά 3+

Βιβλιοπώλισσα για μια μέρα: Νικολία Πανίδου
2025-05-28 10:00 | Το Σπίτι του Βιβλίου, Γιάννη Αγγέλου 13, Θεσσαλονίκη, 54250, Ελλάδα
Η συγγραφέας Νικολία Πανίδου γίνεται βιβλιοπώλισσα για μια μέρα, συναντά αναγνώστες και αναγνώστριες της, κουβεντιάζει μαζί τους, τους συστήνει αγαπημένα αναγνώσματα και υπογράφει το νέο της βιβλίο «Η Στιγμή που όλα άλλαξαν» (εκδ. ΕΞΗ).
Για ενήλικες

Βίκυ Κατσαρού: Βιβλιοπώλισσα για μία μέρα
2025-05-28 17:00 | Μονόκλ, Φειδίου 11, Αθήνα, 10678, Ελλάδα
Η ποιήτρια Βίκυ Κατσαρού αναλαμβάνει χρέη βιβλιοπώλισσας για μία μέρα και σας περιμένει στο Μονόκλ για να σας ξεναγήσει και να σας προτείνει αγαπημένα της αναγνώσματα.
Για όλες τις ηλικίες

Ο Νόι και η φάλαινα
2025-05-28 17:30 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
Με αφορμή την ιστορία του Νόι, δημιουργούμε ένα θεατρικό παιχνίδι γεμάτο χαρά και φαντασία! Η εμψυχώτρια, θεατροπαιδαγωγός Κωνσταντίνα Αντωνοπούλου, θα καθοδηγήσει τα παιδιά 1-3 ετών σε μια διασκεδαστική και δημιουργική δραστηριότητα, όπου μέσα από το παιχνίδι θα εξερευνήσουν τους χαρακτήρες και τις καταστάσεις της ιστορίας, εκφράζοντας τα συναισθήματα τους και αναπτύσσοντας τη φαντασία τους.
Για παιδιά 1+ (Απαραίτητη η δήλωση συμμετοχής)

Ένας κάκτος μια φορά
2025-05-28 17:30 | Η Γωνιά σου, ΠΡΟΙΚΟΝΗΣΟΥ 56, Κερατσίνι, 18755, ΕΛΛΑΔΑ
Ένας κάκτος, μια φορά… ζούσε στο πάρκο, μόνος. Όσο κι αν προσπαθούσε δεν μπορούσε να κάνει φίλους. Άτιμα αγκάθια!
Όλα τα φοβόντουσαν κι έφευγαν μακριά. Μέχρι που μια μέρα συνέβη κάτι που τον έκανε να δει αλλιώς τον εαυτό του. Έβρεξε και δεκάδες δροσοσταλίδες μαζεύτηκαν στα βελόνια του και κύλησαν στις ρίζες του. Μήπως κρύβεται εκεί τελικά η δύναμή του; (εκδ. Άμμος).
Για παιδιά 3+

Η τελεία
2025-05-28 18:00 | The Book House, Εθνικής αντιστάσεως 38, Θεσσαλονίκη, 55133, Ελλάδα
Με αφορμή το βιβλίο «Η τελεία» (εκδ. Διόπτρα), η Νατάσα Μισαηλίδου αφηγείται την ιστορία και προσκαλεί τα παιδιά σε ένα δημιουργικό εικαστικό δρώμενο, όπου μια μικρή τελεία μπορεί να γίνει η αρχή για κάτι μεγάλο!
Η Λία λέει πως δεν μπορεί να ζωγραφίσει. Η δασκάλα της όμως έχει άλλη γνώμη. Ξέρει πως όλοι κρύβουμε μέσα μας μια σπίθα δημιουργίας και πως μια τελεία δεν σημαίνει πάντα ένα τέλος. Μπορεί να σημαίνει και μια αρχή…
Ένα υπέροχο βιβλίο που ενθαρρύνει τα παιδιά να δοκιμάσουν νέα πράγματα και να έχουν εμπιστοσύνη στις ικανότητές τους.
Για παιδιά 3+ (Απαραίτητη η δήλωση συμμετοχής)

Η σκοτεινούπολη
2025-05-28 18:30 | Πέτρα Ψαλίδι Χαρτί, Καλλιμασιά, Χίος, 82100, Ελλάδα
Διαδραστική αφήγηση και εικαστικό εργαστήρι με αφορμή το βιβλίο της KELLY CANBY, “Η Σκοτεινούπολη”. Τα τούβλα από τα τείχη της Σκοτεινούπολης αρχίζουν να εξαφανίζονται και ο δήμαρχος θυμώνει. Οι κάτοικοι καταφέρνουν να βρουν τον κλέφτη, ανακαλύπτουν όμως ότι πίσω από τα γκρίζα τείχη της πόλης τους βρίσκεται ένας κόσμος γεμάτος χρώμα και ανθρώπους με διαφορετικά έθιμα και συνήθειες που ως τότε αγνοούσαν. Η μονότονη γκρίζα ζωή τους αρχίζει να αποκτά χρώμα.
Για παιδιά 4+

Αχ, πόσα χρώματα!
2025-05-28 18:30 | Πράσινο σύννεφο, ΠΑΣΑΛΙΔΗ 40, Θεσσαλονίκη, 55132, Ελλάδα
Η παιδαγωγός Μυρσίνη Καλογεράκη και η εικαστικός Βασιλική Καραπαναγιωτίδου παρουσιάζουν ένα διαδραστικό εργαστήριο εμπνευσμένο από το βιβλίο “Αχ! Ολιβ!” της Λιάν Τσο (εκδ. Μεταίχμιο), που μας θυμίζει ότι η τέχνη δεν έχει όρια. Συνιστούμε τα παιδιά να φοράνε ρούχα που δεν πειράζει να λερωθούν με χρώματα.
Για παιδιά 5+ (Απαραίτητη η δήλωση συμμετοχής)

Το τείχος
2025-05-28 18:30 | Ετσι κάνουν οι μπαλαρίνες, Στεργίου Πολυδώρου 61, Θεσσαλονίκη, 54634, Ελλάδα
Με αφορμή το παραμύθι “Το τείχος” (εκδ. Susaeta), θα στηθεί ένα δημιουργικό θεατρικό παιχνίδι, στο οποίο τα παιδιά θα εξερευνήσουν θέματα όπως η διαφορετικότητα και ο αυταρχισμός. Μέσα από τη δράση, θα έχουν την ευκαιρία να αναπτύξουν την ενσυναίσθηση και να αντιληφθούν τη σημασία της αποδοχής και της συνεργασίας.
Η θεατροπαιδαγωγός Κωνσταντίνα Αντωνοπούλου θα καθοδηγήσει τα παιδιά με στόχο να εκφραστούν δημιουργικά και να μάθουν μέσα από το παιχνίδι.
Για παιδιά 4+ (Απαραίτητη η δήλωση συμμετοχής)

Τόλμησε να είσαι εσύ
2025-05-28 19:00 | Little Tree Boοks & Coffee, Καβαλλότι 2, Αθήνα, 11742, Ελλάδα
Έλα να γνωρίσεις ή να ξαναθυμηθείς τη μοναδικότητά σου. Με αφετηρία τα βιβλία “Κουμπί είμαι κι εγώ” (εκδ. Key Books) και “Η επτασφράγιστη Βιβλιοθήκη” (εκδ. Διόπτρα), θα ζήσουμε μια κοινή εμπειρία αφήγησης, παιχνιδιού και συναισθηματικής έκφρασης.
Ο Κυριάκος Μούρτζης, δάσκαλος εικαστικών και συγγραφέας,
και ο Άγγελος Λεβέντης, ψυχοθεραπευτής και συγγραφέας, σε περιμένουν.
Για όλες τις ηλικίες

Δευτέρα Παρουσία
2025-05-28 19:00 | Αγράμπελη Books, Ηλιουπόλεως 198 & Προύσσης, Υμηττός, Αθήνα, 17236, Ελλάδα
Με αφορμή το βιβλίο “Δευτέρα παρουσία” (εκδ. Καστανιώτη) η συγγραφέας Τζούλια Γκανάσου θα ανέβει στο καράβι της Αγράμπελης και μαζί, θα συζητήσουμε γεγονότα και καταστάσεις που συμβαίνουν δίπλα μας.

Το βιβλίο είναι εμπνευσμένο από αληθινά γεγονότα που συνέβησαν κατά τη διάρκεια του πολέμου στην Ουκρανία και κατά τη διάρκεια βομβαρδισμών κατοικημένων πόλεων, όπως στη Λωρίδα της Γάζας και σε άλλα σημεία του πλανήτη. Η ιστορία και τα πρόσωπα είναι προϊόντα μυθοπλασίας.

Για ενήλικες

Ο Αστέρης, ο τρομερός βιβλιοφάγος
2025-05-28 19:00 | The Book House, Εθνικής αντιστάσεως 38, Θεσσαλονίκη, 55133, Ελλάδα
Η Νατάσα Μισαηλίδου θα αφηγηθεί το παραμύθι «Ο Αστέρης, ο τρομερός βιβλιοφάγος» (εκδ. Τζιαμπίρη).
Με τη βοήθεια των μικρών μας φίλων, θα δημιουργήσουμε το δικό μας παραμύθι και θα ζωντανέψουμε τις ιστορίες με φαντασία και δημιουργικότητα!
Για παιδιά 6+ (Απαραίτητη η δήλωση συμμετοχής)

Συνάντηση με την συγγραφέα Κλαίρη Θεοδώρου
2025-05-28 19:00 - 20:30 | Ίαμβος βιβλιοπωλείο, Σαλονικιού 4, Χαλκίδα, 34100, Ελλάδα
Η συγγραφέας Κλαίρη Θεοδώρου (εκδ. Ψυχογιός) επισκέπτεται τον Ίαμβο και συνομιλεί με αναγνώστες και αναγνώστριες για τα βιβλία της.
Για ενήλικες
